 

**PREDSTAVITEV MREŽNEGA PODJETNIŠKEGA INKUBATORJA SAVINJSKE REGIJE – program podjetniški inkubator**

Mrežni podjetniški inkubator Savinjske regije (v nadaljevanju podjetniški inkubator) je del tehnološkega podpornega okolja in je umeščen v habitat inovativnosti in podjetništva v Savinjski regiji.

Podjetniški inkubator je inštitucija inovativnega okolja, ki predstavlja okolje z ugodnimi infrastrukturnimi pogoji za začetek delovanja novega podjetja in nudi svetovalne storitve projektnim skupinam oziroma podjetnikom začetnikom.

Vizija podjetniškega inkubatorja je prispevati konkreten delež k nastajanju novih podjetij in razvojnemu prestrukturiranju obstoječih podjetij in podjetniški usmerjenosti prebivalstva Savinjske regije.

Poslanstvo podjetniškega inkubatorja je s pomočjo sklopa podpornih infrastrukturnih, finančnih in svetovalnih storitev spodbujati razvoj in ustanavljanje novih podjetij oziroma potencialnim podjetnikom pomagati realizirati inovativne poslovne ideje v uspešna podjetja. Hkrati pa tudi svojim inkubirancem zagotoviti »plodne« delovne pogoje in pomoč.

Program PODJETNIŠKEGA INKUBATORJA je namenjen ciljnim skupinam:

* + delujočim malim in srednje velikim podjetjem,
  + podjetjem v začetnem obdobju rasti (od 0 do 36 mesecev poslovanja),
  + podjetjem z inovativnim projektom,
  + uspešnim podjetnikom in inovatorjem s podjetniško idejo
  + samostojnim podjetnikom in obrtnikom s podjetniško idejo.

Kriteriji za sprejem potencialnega članstva v podjetniški inkubator so:

* stopnja zrelosti poslovne ideje,
* ozadja, odnos in podjetniške izkušnje nosilcev poslovne ideje,
* finančna zmožnost,
* status poslovnega načrta, analiza trga, potencial rasti, intelektualna lastnina in finančna projekcija,
* zavezanost prijavitelja, finančna in osebna,
* poslovne reference,
* primernost vodstvene ekipe,
* možnosti za sodelovanje z osebjem inkubatorja, in
* zaposlovanje.

Storitve, ki jih podjetniški inkubator nudi članstvu:

* Infrastrukturne storitve: najem poslovnega prostora, najem pohištvene in računalniške opreme, ugodne storitve informacijske in telekomunikacijske infrastrukture, konferenčne sobe...
* Sofinancirane poslovne, pravne in administrativne storitve: svetovanje in priprava poslovnega načrta, pomoč pri ustanavljanju in zagonu podjetja, vodenje računovodstva po ugodni ceni, promocija v okviru podjetniškega inkubatorja in tehnološkega parka, posredovanje dobrih praks, administrativne storitve, pomoč pri usposabljanju in pridobivanju kadra, splošne svetovalne storitve, specializirane svetovalne storitve, pomoč pri oblikovanju poslovne mreže idr..
* Specializirane poslovne, projektne in pravne storitve: priprava dokumentacije in prijava na domače in evropske javne razpise, administrativno in finančno vodenje projektov, pravna svetovanja, svetovanje in vodenje računovodstva, svetovanje in storitve na področju informacijskih tehnologij in infrastrukture, pomoč pri predstavitvi poslovnega načrta podjetja rizičnim kapitalistom, bankam, posameznikom, pomoč pri internacionalizaciji poslovanja, pomoč pri usposabljanju in pridobivanju perspektivnega kadra idr.)

Trajanje programa inkubiranja v podjetniškem inkubatorju

Čas bivanja podjetja v podjetniškem inkubatorju po navadi traja 3 do 5 let in je odvisen od specifične situacije posameznega podjetja. Podaljšanje bivanja se obravnava za vsak primer posebej.

Avtorji prispevka: doc. dr. Zdravko Praunseis, Tina Naglič in Eva Rožanc

Naslednji prispevek: Predstavitev programa univerzitetnega inkubatorja (Mrežni podjetniški inkubator Savinjske regije – Mrežni spin-off inkubator Univerze v Mariboru)